The Cumshots

The Cumshots var et norsk death 'n' roll-band, startet i 1999 av Kristopher Schau og Ole Petter Andreassen. Bandet har gitt ut tre album, og er kjent for sine voldsomme konsertopptredener.

Et tilbakevendende problem for bandet har vært at oppmerksomheten ofte kommer som følge av andre ting enn musikken, blant annet på grunn av vokalisten Schaus stadig kontroversielle opptredener i mediene. Bandet fikk stor oppmerksomhet i norske og utenlandske medier da de under en konsert på Quartfestivalen i 2004 lot et par ha sex på scenen som en del av showet. Dette endte med rettssak og bøter for alle bandmedlemmene.

Bandet har likevel høstet bedre og bedre anmeldelser for konserter og utgivelser. Lydbildet var på de to første albumene tungt og hardt, mens det på Just Quit Trying, blant annet som følge av at Fredrik Gretland var blitt medlem av bandet, er levnet større rom for melodier og sogar en sekvens med piano på et av sporene.

Bandet har flere ganger gjennomført såkalte byturnéer, der de spiller på forskjellige utesteder i én og samme by med opptil åtte konserter i løpet av syv dager.

I 2002 vant bandet et uoffisielt verdensmesterskap i rock for band som kun hadde utgitt ett album i Bilbao i Spania. Bandet vant Spellemannprisen 2009 i klassen metal for albumet A Life Less Necessary.

Rett før fotball-EM i 2000 ga medlemmene i The Cumshots ut fotballsangen «Nå skal de faen meg få» som singel under navnet Caliban Allstars.

I 2011 var det planlagt å legge ut et femte album med tittelen For Bitter or For Worse
https://www.duplexrecords.no/band/the-cumshots/utgivelser/for-bitter-or-for-worse/ før de eventuelt splittet opp og albumet ble stillestående. Den nederlanske artisten Anouk tok tittelen før The Cumshots fikk tid til å bli ferdig med albumet som Kristopher Schau selv påstår:

''På den siste skiva i «triologien» hadde The Cumshots bestemt seg for å toppe det hele med tittelen «For Bitter Or For Worse». Dette helt til Anouk nylig slapp plate med tilsynelatende likt albumnavn. Vi var veldig fornøyd med den tittelen, den hadde ligget klar i ett og et halvt år. Også kommer Anouk, den gamle røya, med skiva For Bitter or Worse. Anouk! Det kunne jo ikke blitt verre, sier Schau som nå bruker all fritid på å komme opp med en ny tittel.'' Kilde: https://www.vg.no/rampelys/musikk/i/xa77l/the-cumshots-vi-er-40-aar-gamle-gubber-som-staar-og-skriker-paa-scenen

Medlemmer

 Kristopher Schau, «Max Cargo» – vokal
 Ole Petter Andreassen, «El Doom» – gitar, vokal
 Fredrik Gretland, «Freddie Tennessee» – gitar
 Tommy Reite, «Tommy Dean» – bass
 Christian Svendsen, «Chris Bartender» – trommer

Tommy Hjelm alias «Tom Schlong» var tidligere medlem av bandet, men sluttet i 2003 og ble erstattet av Fredrik Gretland alias «Freddie Tennessee» året etter.

Utgivelser

Album
 Last Sons of Evil (2001, EMI)
 Norwegian Jesus (2003, Big Dipper)
 Just Quit Trying (2006, Big Dipper)
 A Life Less Necessary (2009, Rodeostar)

DVD-er
 Just Quit Trying (2006)
 The Cumshots - To Hell We Will Be Damned (2006, Big Dipper)

Split
 The Cumshots vs. Piledriver Split 7" (2002)

EP-er
 Øl (Jokke & Valentinerne-cover, 2005)

Denne singelen er også med på Det beste til meg og mine venner, hyldestalbumet til Joachim Nilsen fra 2005.

Eksterne lenker 
 
 Hjemmeside på MySpace

Norske death metal-band
Vinnere av Spellemannprisen i klassen metal
Band etablert i 1999
Vinnere av Spellemannprisen